ทานยาคุมแบบให้นมลูก ประจำเดือนมาแล้วแต่พอ20วันทานยาคุมเอกซ์ลูตอน มีประจำเดือนรอบ2มาอีกพอติดๆผ้าอนามัยค้ะมีโอกาสเสี่ยงตั้งครรภ์ไหมค้ะ
สวัสดีค่ะ ยาคุมกำเนิดยี่ห้อเอกซ์ลูตอน เป็นยาคุมกำเนิดชนิดฮอร์โมนเดี่ยว คือมีฮอร์โมนโปรเจสเตอโรนเพียงตัวเดียว ซึ่งจะคล้ายกับยายาฉีดคุมกำเนิดชนิดที่ฉีดทุก 3 เดือน โดยผลข้างเคียงคือมักจะทำให้เกิดเลือดออกกะปริดกะปรอย หรือมีเลือดออกบ่อย ออกติดต่อกันนาน แต่เมื่อทานต่อเนื่องไปซักระยะ ประจำเดือนก็มักจะขาดหายไปดังนั้น การที่มีเลือดออกมา 2 รอบ มาปริมาณเล็กน้อย เลือดดังกล่าว ถือเป็นผลข้างเคียงที่เกิดจากยาคุมกำเนิดได้ค่ะ ซึ่งไม่ได้อันตรายอะไร และไม่น่าเกิดจากการตั้งครรภ์ เพราะหากทานยาคุมอย่างถูกต้อง ยาก็จะช่วยป้องกันการตั้งครรภ์ได้มากกกว่า 99% ค่ะ แต่หากกังวล ก็อาจลองตรวจหาการตั้งครรภ์ดู หากตรวจไม่พบ ก็ให้ทานยาคุมกำเนิดต่อไปได้ค่ะ